
SAOPŠTENJE ZA JAVNOST
16. oktobar 2026. godine

Javne konsultacije doprinose oblikovanju budućnosti prekogranične saradnje između Rumunije i Srbije


U okviru Interreg IPA programa Rumunija–Srbija organizovana su tri događaja sa svrhom javnih konsultacija u Rumuniji, u Temišvaru, Rešici i Drobeta-Turnu Severinu, u periodu od 13. do 15. oktobra 2026. godine. Više od 170 predstavnika javnih institucija, nevladinih organizacija, struktura nadležnih za bezbednost granice i reagovanje u vanrednim situacijama, kao i drugih lokalnih i regionalnih aktera, okupilo se kako bi razgovarali o potrebama, izazovima i razvojnim mogućnostima prekograničnog regiona u periodu nakon 2027. godine.
Razgovori su bili usmereni na budućnost prekogranične saradnje i načine na koje ona može da odgovori na zajedničke izazove i donese konkretne koristi zajednicama sa obe strane granice. Učesnici su izneli svoja mišljenja o prioritetima prekogranične saradnje i razmatrali mogućnosti za unapređenje pristupa budućim izvorima finansiranja, kao i za jačanje saradnje između aktera iz Rumunije i Srbije.
Ovi sastanci deo su šireg procesa konsultacija i pripreme budućeg okvira finansiranja EU namenjenog Interreg programima. Objedinjavanje povratnih informacija prikupljenih tokom ovih događaja sa odgovorima učesnika na upitnike doprineće tome da se buduće inicijative neposredno nadovežu na iskustva iz prethodnog perioda i odgovore na ključne lokalne i regionalne prioritete.
Proces konsultacija biće nastavljen u Srbiji, gde su sastanci zakazani za 27. oktobar u Zrenjaninu, 28. oktobar u Velikom Gradištu i 29. oktobar u Donjem Milanovcu. Zainteresovane strane iz Srbije imaće priliku da iznesu svoja mišljenja i doprinesu utvrđivanju prioriteta za budućnost prekogranične saradnje između Rumunije i Srbije.

